**OBRAZLOŽENJE UZ ODLUKU**

**O IZMJENI ODLUKE O KOMUNALNOJ NAKNADI U GRADU IVANCU**

Sukladno Zakonu o komunalnom gospodarstvu (“Narodne novine” br. 36/95, 70/97, 128/99, 57/00, 59/01, 26/03 – pročišćeni tekst, 82/04, 110/04 - Uredba, 178/04, 38/09, 79/09, 153/09, 49/11, 144/12, 94/13, 153/13, 147/14, 36/15) komunalna naknada prihod je proračuna jedinice lokalne samouprave, a sredstva komunalne naknade namijenjena su financiranju obavljanja sljedećih djelatnosti: odvodnja atmosferskih voda, održavanje čistoće u dijelu koji se odnosi na čišćenje javnih površina, održavanje javnih površina, održavanje nerazvrstanih cesta, održavanje groblja i krematorija i javna rasvjeta.

Sredstva komunalne naknade namijenjena su također i financiranju građenja objekata i uređaja komunalne infrastrukture, a mogu se odlukom predstavničkog tijela jedinice lokalne samouprave upotrijebiti i u svrhu građenja i održavanja objekata predškolskog, školskog, zdravstvenog i socijalnog sadržaja, financiranja građenja i održavanja javnih građevina sportske i kulturne namjene i poboljšanja energetske učinkovitosti zgrada u vlasništvu jedinice lokalne samouprave.

Komunalnu naknadu plaćaju vlasnici odnosno korisnici: stambenog prostora, poslovnog prostora, garažnog prostora, građevnog zemljišta koje služi u svrhu obavljanja poslovne djelatnosti i neizgrađenoga građevnog zemljišta.

Komunalna naknada obračunava se po m2 površine, a iznos komunalne naknade utvrđuje se množenjem vrijednosti obračunske jedinice – boda, određene u kunama po m2, koeficijenta zone i **koeficijenta namjene.**

Prema podacima iz službenih evidencija Grada Ivanca, **program održavanja komunalne** **infrastrukture** u 2001. godini je iznosio 1.500.000,00 kn dok je program održavanja u 2014. godini iznosio 2.980.574,40 kn. Iz toga je jasno vidljivo da je za potrebe održavanja komunalne infrastrukture potrebno izdvojiti gotovo dvostruko veći iznos sredstava što ujedno pokazuje i na činjenicu znatnog povećanja komunalnog standarda građana.

Grad Ivanec cijenu komunalne naknade nije mijenjao punih 15 godina. Kako bi se dostignuta razina razmjerno visokog komunalnog standarda građana grada Ivanca i dalje mogla održati i istovremeno, na zadovoljavajućoj razini osigurati održavanje komunalne infrastrukture, neophodno je korigirati dosad važeće vrijednosti boda za izračun komunalne naknade i pojedine koeficijente namjene.

Svjesni činjenice da proizvodne djelatnosti još uvijek trpe od posljedica recesije, predlaže se promjena samo dvaju od ukupno devet koeficijenata namjene i to za poslovni prostor koji služi za ostale djelatnosti s 3,70 na 5,00 te za građevinsko zemljište koje služi u svrhu obavljanja ostalih poslovnih djelatnosti sa 0,50 na 0,67. Ostali koeficijenti namjene ostali bi nepromijenjeni.

Za **čišćenje i održavanje javnih površina** 2001. godine bilo je potrebno 255.000,00 kuna. U 2014. godini za čišćenje i održavanje površina izdvojeno je 696.085,03 kn, što znači da se radi o gotovo trostruko većem iznosu. Iznos potrebnih sredstava za **održavanje nerazvrstanih cesta i zimsku službu** iz godine u godinu varira, ali prema podacima unazad sedam godina, za održavanje je potrebno osigurati preko milijun kuna.

Nadalje, osobito na primjeru javne rasvjete, vidljivo je da su se izdaci za potrošnju električne energije i održavanje rasvjete tijekom godina znatno povećali. Uz rast cijena električne energije povećana je i stopa PDV-a pa je 2009. godine potrošnja električne energije za javnu rasvjetu iznosila 1.074,260,80 kn. Te iste godine uveden je sustav štedne rasvjete na vanjskim područjima grada.

Iz priloženih podataka vidljivo je da je uvođenje štedne rasvjete polučilo pozitivne efekte te da je njome za oko 20 % smanjen iznos potrebnih sredstava za javnu rasvjetu. No, kako je u međuvremenu sagrađena nova javna rasvjeta te su montirana nova rasvjetna tijela i dalje je za potrošnju električne energije svake godine potrebno osigurati iznos od oko 800.000,00 kn. (podaci u priloženoj tablici).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | PROGRAM ODRŽAVANJA 2001. – 2014. g. – troškovi u kunama | | | | | |  |  |  |
|  |  |  |  |
|  |  |  |  |  |  |  |  |  |  |
| God | **ČIŠĆENJE I ODRŽAVANJE JAVNIH POVRŠINA I RADOVI NA UREĐENJU GRADA IVANCA** | **Održavanje nerazvrstanih cesta + zimska služba** | | | **potrošnja električne energije za javnu rasvjetu** | **UKUPNO PROGRAM** | **PRORAČUNSKI PRIHODI OD POREZA I PRIREZA** | **UKUPNO PRIHOD KOMUNALNE NAKNADE** |  |
| Održavanje | zimska služba | Ukupno: |  |
|  |  |  |  |  |  |  |  |  |  |
| 2000. |  |  |  |  |  |  |  |  |  |
| 2001. | 255.000,00 | Nije se pratilo | odvojeno | 420.540,10 | 550.000,00 | 1.500.000,00 | 6.832.216,98 | 1.368.567,83 |  |
| 2002. | 255.000,00 | financijsko | izvršenje | 363.000,00 | 580.000,00 | 1.430.000,00 | 7.697.361,00 | 1.758.714,34 |  |
| 2003. | 255.000,00 | za održavanje i | zimsku službu | 433.000,00 | 555.000,00 | 1.430.000,00 | 7.581.929,00 | 1.762.386,68 |  |
| 2004. | 297.008,10 |  |  | 792.203,88 | 609.615,97 | 1.908.877,52 | 8.734.130,39 | 1.739.335,58 |  |
| 2005. | 312.591,26 | 436.188,91 | 497.301,40 | 933.490,31 | 685.274,55 | 2.095.800,74 | 8.710.386,89 | 1.808.643,84 |  |
| 2006. | 432.535,00 | 563.000,00 | 498.111,77 | 1.061.111,77 | 740.000,00 | 2.460.535,00 | 11.613.967,09 | 1.653.226,89 |  |
| 2007. | 601.952,39 | 855.029,38 | 55.911,87 | 910.941,25 | 910.941,25 | 2.483.817,24 | 17.125.108,30 | 1.869.834,76 |  |
| 2008. | 814.239,89 | 1.336.086,98 | 209.577,00 | 1.545.663,98 | 954.354,10 | 3.751.169,41 | 19.832.263,50 | 1.859.404,06 |  |
| 2009. | 842.174,14 | - | - | 1.787.258,14 | 1.074.260,80 | 4.349.960,04 | 18.012.028,62 | 1.853.390,87 |  |
| 2010. | 694.609,96 | 460.505,28 | 642.765,90 | 1.103.271,18 | 950.811,79 | 2.952.799,03 | 15.145.136,40 | 1.970.668,44 |  |
| 2011. | 671.383,55 | 738.820,78 | 387.817,90 | 1.126.638,68 | 939.849,55 | 3.009.593,85 | 14.625.727,95 | 1.865.838,00 |  |
| 2012. | 672.498,90 | 745.118,89 | 335.061,00 | 1.080.179,89 | 947.830,29 | 3.320.366,08 | 14.733.714,76 | 1.983.728,56 |  |
| 2013. | 577.000,34 | 457.346,19 | 1.041.578,13 | 1.498.924,32 | 869.619,23 | 3.398.731,30 | 15.727.461,17 | 2.344.850,08 |  |
| 2014. | 696.085,03 | 687.739,94 | 323.812,50 | 1.011.552,44 | 844.331,24 | 2.980.574,40 | 16.229.906,35 | 2.266.919,23 |  |

Iz navedenih podataka vidljivo je da je zbog rasta komunalnog standarda građana došlo do povećanja opsega komunalnih potreba i višestrukog povećanja troškova pojedinih usluga koje se financiraju iz komunalne naknade. Rezultat toga jest pomanjkanje namjenskih prihoda za financiranje obavljanja zakonom propisanih komunalnih djelatnosti pa se zbog toga manjak sredstava svake godine nadoknađuje iz ostalih proračunskih prihoda.

Budući da se u održavanje komunalne infrastrukture, u poslove čišćenje snijega, održavanja javnih i zelenih površina, za javnu rasvjetu i druge potrebe neprestano prelijevaju sredstva koja Grad ubire od poreza, a koja su namijenjena financiranju drugih projekata, to se negativno odražava prvenstveno na mogućnost da porezne prihode Grad usmjeri u kapitalna ulaganja u komunalnu i društvenu infrastrukturu.

Kraće rečeno, prihod prikupljen od komunalne naknade nije dovoljan da bi se iz njega mogao financirati i ostvariti postojeći program održavanja te osigurati komunalni standard na koji su građani navikli. Stoga je neophodno izmijeniti Odluku o komunalnoj naknadi, a sve u cilju osiguranja mogućnosti daljnjeg održavanja dostignute razine komunalne infrastrukture na području grada Ivanca.

|  |  |  |  |
| --- | --- | --- | --- |
|  | SADAŠNJI RAZREZ | POVEĆANJE KEOFICIJENTA NAMJENE ZA OSTALE DJELATNOSTI | RAZLIKA |
| POSLOVNI PROSTORI | 1.134.899,76 kn/godišnje | 1.752.766,56 kn/godišnje | **617.866,80 kn/godišnje** |

S obzirom na to da se u „paketu“ s ovom odlukom ujedno predlaže i donošenje nove Odluke o visini komunalne naknade u gradu Ivancu (na način da se vrijednost boda za izračun komunalne naknade izmijeni sa 0,32 kn/m2 na 0,40 kn/m2) te također, uz prijedlog izmjene Odluke o komunalnoj naknadi u dijelu koji propisuje koeficijente namjene ovisno o vrsti i namjeni nekretnina (na način da se izmijeni koeficijent za **poslovni prostor** koji služi za ostale djelatnosti sa 3,70 na 5,00 te koeficijent za građevinsko zemljište koje služi u svrhu obavljanja ostalih **poslovnih djelatnosti** s 0,50 na 0,67), u tablici ispod prikazujemo razliku koja bi se ostvarila izmjenom vrijednosti boda na 0,40 kn/m2 te navedenom izmjenom koeficijenata.

Sukladno navedenim izračunima, predloženim izmjenama od strane korisnika poslovnih prostora ostvario bi se prihod komunalne naknade veći za 617.866,80 kn. Kako je, gledajući na godišnjoj razini, kumulativno riječ o znatnom dodatnom prihodu od komunalne naknade koji bi omogućio zadržavanje postojeće razine održavanja komunalne infrastrukture i komunalnog standarda građana, dok je, gledajući cjenovne iznose, riječ o svotama koje za obveznike rezultiraju malim razlikama, predlažemo Gradskom vijeću prihvaćanje takvih izmjena.

U sljedećoj tablici na primjeru obiteljske kuće ili stana, na primjeru poslovnog prostora za ostale djelatnosti te na primjeru poslovnog prostora za proizvodne djelatnosti donosimo simulaciju sadašnjih i predloženih cijena za svaki pojedini prostor.

|  |  |  |  |
| --- | --- | --- | --- |
|  | I.ZONA | II.ZONA | III. ZONA |
| Obiteljska kuća ili stan (prije izmjene) | 0,32 kn | 0,26 kn | 0,21 kn |
| Obiteljska kuća ili stan (poslije izmjene) | **0,40 kn** | **0,33 kn** | **0,26 kn** |
| Poslovni prostor za ostale djelatnosti (prije izmjene) | 1,18 kn | 0,97 kn | 0,77 kn |
| Poslovni prostor za ostale djelatnosti (poslije izmjene) | **2,00 kn** | **1,64 kn** | **1,30 kn** |
| Poslovni prostor za proizvodne djelatnosti (prije izmjene) | 0,39 kn | 0,39 kn | 0,31 kn |
| Poslovni prostor za proizvodne djelatnosti (poslije izmjene) | **0,49 kn** | **0,49 kn** | **0,39 kn** |

U priloženoj tablici, radi usporedbe, nalazi se prikaz visine koeficijenta namjene za stanovništvo, proizvodnu djelatnost te ostale djelatnosti u gradu Ivancu i drugim okolnim gradovima. Vidljivo je da su koeficijenti namjene za izračun komunalne naknade u gradu Ivancu među nižima u odnosu na ostale gradove.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
| **RED.BR.** | **GRAD** |  | **VISINA KN** |  | **STANOV-** | **PROIZV.** | **OSTALE** |  |
|  |  |  |  |  | **NIŠTVO** | **DJELATN.** | **DJELATN.** |  |
| **1.** | **IVANEC** |  | **0,32** |  | **1,00** | **1,50** | **3,70** |  |
| 2. | LEPOGLAVA | | 0,20 |  | 1,00 | 2,00 | 3,50 |  |
| 3. | VARAŽDIN | | 0,40 |  | 1,00 | 3,00 | 10,00 |  |
| 4. | VŽD.TOPLICE | | 0,30 |  | 1,00 | 2,00 | 4,00 |  |
| 5. | LUDBREG | | 0,25 |  | 1,00 | 1,50 | 2,00 |  |
| 6. | NOVI MAROF | | 0,50 |  | 1,00 | 1,20 | 1,50 |  |
| 7. | ZABOK |  | 0,80 |  | 1,00 | 4,80 | 6,00 |  |
| 8. | KRAPINA |  | 0,15 |  | 1,00 | 5,00 | 10,00 |  |
| 9. | PRELOG |  | 0,32 |  | 1,00 | 2,30 | 4,00 |  |
| 10. | ČAKOVEC | | 0,33 |  | 1,00 | 2,00 | 3,00 |  |
|  |  |  |  |  |  |  |  |  |
|  |  |  |  |  |  |  |  |  |

**Upravni odjel za urbanizam,**

**komunalne poslove i zaštitu okoliša**

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |